Թոմ Մուր

Թոմ Մուր (, ), Երկրորդ համաշխարհային պատերազմի բրիտանացի վետերան, Բիրմայի քարոզարշավի մասնակից (1942-1945), կապիտան, տանկիստ։ Պատերազմից հետո եղել է տանկային զորքերի հրահանգիչ, ընկերության մենեջեր և մոտոարշավորդ, արժանացել է մի քանի մրցանակների։ 2020 թվականի ապրիլի 6-ին 99 տարեկան հասակում նա սկսել է «Tom’s 100th Birthday Walk For The NHS» բարեգործական ակցիան, որի շրջանակներում սկսել է քայլել իր այգու շուրջ քայլողների օգնությամբ՝ 100 հետիոտնային շրջան դարձնելու և իր հարյուրամյա ծննդյան օրվա համար 1000 ֆունտ ստեռլինգ հավաքելու նպատակով և NHS Charities Together բարեգործական ասոցիացիայի գործողությունների շրջանակներում՝ Մեծ Բրիտանիայի Առողջապահության ազգային ծառայությանը աջակցելու համար։ Եվ արդեն ապրիլի 24-ին հավաքվել է ավելի քան 28 մլն ֆունտ, որը նվիրաբերել է 1,3 մլն մարդ։ Ապրիլին իր 100-ամյակի առթիվ նա դարձավ բրիտանական պաշտոնական հիթ-շքերթի ամենատարեց առաջնորդը՝  «You'll Never Walk Alone» բարեգործական սինգլի ձայնագրման շնորհիվ։ 1945 թվականի դասական երգը 2020 թվականի ապրիլի 24-ին առաջին տեղն Է զբաղեցրել UK Singles Chart-ում, իսկ դրանից ստացված բոլոր եկամուտները կուղղվեն կորոնավիրուսի համավարակից տուժած բժիշկներին և հիվանդներին։

Կենսագրություն 
Ծնվել է 1920 թվականի ապրիլի 30-ին Քիթլի քաղաքում, Անգլիայի Ուեսթ Յորքշիր կոմսությունում։ Մուրը ծնվել է քաղաքի շինարարներից մեկի՝ Ուիլֆրեդի ընտանիքում, որտեղ մեծացել է։ Նա կրթություն է ստացել Քեյլի միջնակարգ վարժարանում և ուսումը ավարտել է քաղաքացիական շինարարության ոլորտում։

Ռազմական կարիերա 
Երկրորդ համաշխարհային պատերազմի սկզբին Մուրը ընդգրկվեց Վելինգթոնի պալատի 8-րդ գումարտակում (8 DWR), տեղակայված Կոռնուոլում։ Նա ընտրվել է խմբի սպաների ուսուցման համար 1940 թվականին և ուսանել է սպայական կադետի բաժանմունքում մինչև 1941 թվականի հունիսի 28-ին երկրորդ լեյտենանտ նշանակվելը։

1941 թվականի հոկտեմբերի 22-ին Մուրը սկսել է ծառայությունը Թագավորական տանկային կորպուսում (Royal Armoured Corps)։ Դա տեղի է ունեցել այն պատճառով, որ նրա 8 DWR գումարտակը դարձել է թագավորական տանկային կորպուսի 145-րդ գնդի զրահատանկային ստորաբաժանումը։ Ավելի ուշ նա տեղափոխվել է 9-րդ գումարտակ (9 DWR) Հնդկաստան, որը նույնպես վերանվանվել է 146-րդ գնդի թագավորական տանկի կորպուսի։ Ի սկզբանե նա ուղարկվել է Բոմբեյ, ապա Կալկաթա։ Նրա գունդը հագեցած է եղել M3 Lee տանկերով և մասնակցել է Ռամրի կղզու համար ճակատամարտին 1945 թվականի հունվարի 14-ից փետրվարի 22-ը անգլո-հնդկական (XXV Հնդկական կորպուս) և ճապոնական (121-րդ 54-րդ դիվիզիայի հետևակային գունդը) զորքերի միջև, Ռամրի կղզում (Yangbye Kywan), որը գտնվում է Բիրմայի ափերի մոտ։ 1942 թվականի հոկտեմբերի 11-ին Մուրին շնորհվել է լեյտենանտի կոչում, իսկ 1944 թվականի հոկտեմբերի 11-ից նա դարձել է կապիտան։

Ավելի ուշ Մուրը ծառայել է Արականում՝ Արևմտյան Մյանմարում (այն ժամանակ այտնի որպես Բիրմա), այնուհետև՝ Սումատրայում՝ Ճապոնիայի կապիտանի կոչումից հետո, երբ նա ստացել է կապիտանի կոչում։ Մեծ Բրիտանիա վերադառնալուց հետո Մուրը որպես հրահանգիչ աշխատել է Բովինգթոնի Armoured Fighting Vehicle School տանկային դպրոցում, Դորսեթում։

Ռազմական մրցանակներ 
Իր զինվորական ծառայության տարիների ընթացքում Մուրը պարգևատրվել է երեք մեդալով։

 Աստղ 1939-1945
 Բիրմանսկի աստղ
 War Medal 1939—1945

Ճանաչում 
Մուրը հարցազրույց է տվել ավելի քան 50 մեդիայի։

Ապրիլի 16-ին, երբ Մուրը կատարեց իր վերջին 100-րդ հետիոտնային շրջանը, Միացյալ Թագավորության կառավարության խոսնակը հայտարարեց։

2020 թվականի ապրիլի 20-ին ավելի քան 800 հազար մարդ հանրագիր Է ստորագրել Մուրին ասպետական տիտղոս շնորհելու մասին։

Բրիգադիր Էնդրյու Ջեքսոնը՝ Յորքշիրի գնդի գնդապետ, այսպես է նկարագրել Մուրին։

2020 թվականի ապրիլի 23-ին Մուրը Մեծ Բրիտանիայի հպարտության (pride of Britain Awards) մրցանակով պարգևատրվել է ի նշան կորոնավիրուսի համավարակից տուժած հիվանդանոցներին և հիվանդներին միջոցներ հավաքելու նրա ջանքերի ճանաչման համար։

Գինեսի ռեկորդների գիրք 
Թոմ Մուրին է պատկանում Գինեսի ռեկորդների գրքի համաշխարհային երկու ռեկորդները. նա ամենածեր մարդն է, ում հաջողվել է գլխավորել բրիտանական պաշտոնական հիթ-շքերթը, ինչպես նաև նվիրատվությունների խոշորագույն անհատական հավաքածուն։

Թոմի 100-ամյակը 

2020 թվականի ապրիլի 6-ին, երբ մոտենում էր նրա ծննդյան 100-րդ տարեդարձը, Մուրը միջոցներ հավաքելու արշավ էր սկսել NHS Charities Together ասոցիացիայի, աջակցության բարեգործական կազմակերպությունների և կամավորների խմբի համար, որոնք խնամում էին COVID-19-ի հիվանդներին Բրիտանական առողջապահական ծառայություններում կորոնավիրուսի համավարակի ժամանակ։ Նրա նպատակն էր լրացնել հարյուր 25-մետրանոց շրջան իր այգում, տասը շրջան մեկ օրում, օգտագործելով ճռնիկ, Tom’s 100th Birthday Walk For The NHS

Ապրիլի 10-ին ձեռք բերված 1000 ֆունտ ստեռլինգի նախնական նպատակը առաջին անգամ ավելացել է մինչև 5000 Ֆունտ ստեռլինգ, և, ի վերջո, մինչև 500 000 ֆունտ, քանի որ ավելի ու ավելի շատ մարդիկ ներգրավվեն ամբողջ աշխարհում։ Դրամահավաք աճել է երկրաչափական պրոգրեսիայով, երբ բրիտանական ԶԼՄ-ները հրապարակելցին վետերանի ջանքերը։ Մուրը, որը նույն ամսվա ընթացքում միացել Է Twitter-ին, այն օգտագործել է NHS-ի համար նման հսկայական գումարի կուտակման ուրախությունը արտահայտելու համար։

JustGiving-ի դրամահավաքի սոցիալական հարթակի էջը, որը նվիրված է Թոմ Մուրին, հաղորդել Է, որ 2020 թվականի ապրիլի 24-ի ժամը 21:00-ին (UTC) հավաքվել է ավելի քան 28,7 միլիոն ֆունտ ստեռլինգ, ինչն է դարձել JustGiving-ի պատմության ամենամեծ գումարը, գերազանցելով նախորդ ռեկորդը 5,2 միլիոնով, որը սահմանվել է (մասամբ հետմահու) Սթիվեն Սաթոնի կողմից (1994-2014)։ Ավելի քան 1,3 մլն մարդ է կատարել այդ նվիրատվությունները։

Մուրի հավաքած միջոցները ծախսվում են Առողջապահության ազգային ծառայության աշխատակիցների ինքնապաշտպանական միջոցների, հանգստի և վերականգնման սենյակի, այն սարքերի վրա, որոնք հիվանդներին թույլ են տալիս կապ պահպանել ընտանիքի անդամների հետ, և հասարակական խմբերի համար, որոնք հիվանդներին աջակցում են հիվանդանոցներից դուրս գրվելուց հետո։

2020 թվականի ապրիլի 16-ի առավոտյան Մուրը հասել է իր սկզբնական նպատակին հարյուր շրջաններում, որին անվտանգ հեռավորության վրա հետևել է Յորքշիրյան գնդի 1-ին գումարտակի պատվո պահակախումբը, որի հետ 2006 թվականին միավորվել են DWR-ն։ Մուրը նշել է, որ չի կանգնի և մտադիր է կատարել երկրորդ հարյուրյակը։

2020 թվականի ապրիլի 30 

2020 թվականի ապրիլի 30-ի առավոտյան Մուրի ծննդյան օրը նրա տան վրա թռիչք են կատարել Երկրորդ համաշխարհային պատերազմի ժամանակների երկու ռազմական ինքնաթիռներ՝ Hawker Hurricane և Spitfire կործանիչները՝ Մեծ Բրիտանիայի Թագավորական ռազմաօդային ուժերի Battle of Britain Memorial Flight խմբից։ Այնուհետև կեսօրին երկրորդ օդային ներկայացումը իրականացրել են երկու ժամանակակից ռազմական ուղղաթիռներ՝ Wildcat-ը և Apache-ը բանակային ավիացիայի կորպուսից (Army Air Corps):

Մայքլ Բոլը BBC Breakfast-ի առավոտյան ծրագրի ուղիղ եթերում հայտնվել է Happy Birthday To You երգելու համար։ Թոմ Մուրի ծննդյան օրվա առթիվ շնորհավորել են նաև վարչապետ Բորիս Ջոնսոնը, Մեծ Բրիտանիայի ֆուտբոլի հավաքականի ավագ Հարի Քեյնը և Արքայազն Չարլզը։ Մուրը նաև տեսազանգեր է ստացել Միավորված ազգերի կազմակերպության գլխավոր քարտուղար Անտոնիու Գուտերիշից, որը նրան ուրախ ծննդյան օր է մաղթել։

Ծննդյան 100-ամյակի առթիվ ստանդարտ շնորհավորական հաղորդագրության փոխարեն Եղիսաբեթ Երկրորդ թագուհու կողմից նա ստացել է անհատականացված քարտ, որն անձամբ նվիրել է լորդ-լեյտենանտ Բեդֆորդշիր Հելեն Նելլիսը (Helen Nellis):

«You’ll Never Walk Alone» երգ 
«You'll Never Walk Alone» («Դու երբեք միայնակ չես լինի) երգը, որի ձայնագրությանը մասնակցել է Թոմ Մուրը, առաջին անգամ հնչել է 1945 թվականին Carousel մյուզիքլում, այն նաև կատարվում է որպես անգլիական Լիվերպուլ ֆուտբոլային թիմի հիմն իրենց յուրաքանչյուր խաղից առաջ։ 1963 թվականին նա արդեն առաջին տեղն Է զբաղեցրել բրիտանական հիթ-շքերթում Gerry and the Pacemakers խմբի կատարմամբ։ 1945 թվականի դասական երգը 75 տարի անց 2020 թվականի ապրիլի 24-ին կրկին գրավեց առաջին տեղը UK Singles Chart-ում։ Սինգլի վաճառքից ստացված բոլոր միջոցները բարեգործական նպատակներով կօգտագործվեն կորոնավիրուսի համավարակից տուժած բժիշկներին և հիվանդներին օգնելու համար։

Մուրի 100-ամյակը նշելու համար բրիտանացի տենոր և  դերասան Մայքլ Բոլը երգել է «You'll Never Walk Alone» երգը BBC Breakfast հաղորդման ուղիղ եթերում։ 24 ժամվա ընթացքում այս ներկայացումը ձայնագրվել և վերածվել է թվային սինգլի՝ ձայնակցելով Թոմ Մուրին, ինչպես նաև Մեծ Բրիտանիայի Առողջապահության ազգային ծառայության (NHS) Հոգատարության ձայներ բժիշկների և կամավորների երգչախմբին)։ Decca Records ընկերությունն այդ երգը թողարկել է ապրիլի 17-ին, իսկ երբ բոլոր եկամուտները ստացվել են NHS Charities Together-ում, ձայնագրությունն անմիջապես առաջին տեղն է գրավել բրիտանական «The Official Big Top 40» չարթում։ Առաջին 48 ժամվա ընթացքում վաճառվել է գրեթե 36 000 օրինակ, և դա թույլ է տվել նրան դառնալ ամենատարածված երգը, ըստ Official Charts Company-ի գնահատականների։ Ապրիլի 24-ին նա միանգամից իր նորամուտն է նշել UK Singles Chart բրիտանական պաշտոնական հիթ-շքերթում, ինչը Թոմ Մուրին դարձրել է այդ պաշտոնին հասած ամենատարեց մարդը, և նշանակում է, որ նա իր 100-ամյա ծննդյան օրը կլինի թիվ 1-ը։

Մորի սինգլի շարժումն առաջին տեղը (թիվ 1 երաժշտական հիթ-շքերթում) հայտնվեց, երբ նրա գլխավոր մրցակիցը, այն ժամանակվա թիվ 1-ը, կանադացի երգիչ The Weeknd-ը Twitter-ի միջոցով խնդրեց մարդկանց աջակցել Մուրին և դարձնել նրան թիվ մեկ իր 100-րդ ծննդյան օրը։ Այդպես էլ ստացվեց։

Անձնական կյանք 
Մուրը Պամելայի հետ ամուսնացել է 1968 թվականին, նրանք ունեն երկու դուստ ր՝ Լյուսին և Հաննան։ Պամելան մահացել է 2006 թվականին։ 2008 թվականից սկսած, Մուրը ապրում է Հաննայի, նրա ամուսնու և երկու թոռների հետ Մարստոն-Մորտեյնում, Բեդֆորդշիրում։ Նա նաև ունի ևս երկու թոռ։ Վերջին տարիներին նա բուժվել է NHS-ում մաշկի քաղցկեղից, իսկ 2018 թվականին ունեցել է ազդրի կոտրվածք։

Ծանոթագրություններ

Արտաքին հղումներ 
 Tom’s Walk for the NHS (JustGiving) 
 twitter.com/captaintommoore Твиттер
 
 

Բրիտանացի ճարտարագետներ
Գինեսի գրքի ռեկորդակիրներ
Երկրորդ համաշխարհային պատերազմի մասնակիցներ